laion/Wikipedia-Exotic huggingface dataset:
אוטאקאר שווצ'יק

אוטאקאר שווצ'יק (בצ'כית: Otakar Ševčík;‏ 22 במרץ 1852 – 18 בינואר 1934) היה כנר ומורה צ'כי לכינור. הוא נודע בזמנו כסולן, כנגן בהרכבים קאמריים ותזמורתיים ובמיוחד בשיטת הלימוד שלו לכינור ובספריו בתחום זה. אוטאקאר שווצ'יק נולד בהוראז'דיוביצה, באזור פלזן שבבוהמיה, אז באימפריה האוסטרית. את שיעורי הכינור הראשונים הוא קיבל מאביו. מאוחר יותר היה תלמידו של אנטונין בנביץ בקונסרבטוריון של פראג (1870-1866). התחיל את הקריירה שלו כקונצרטמייסטר של המוצרטאום בזלצבורג, שבו לימד. אחרי שנת 1873 היה קונרטמייסטר של "התיאטרון הזמני" בפראג ושל אנסמבל האופרה הקומית שבתיארטון הרינג בווינה. פעל בהמשך באוקראינה, אז חלק מהאימפריה הרוסית, במסגרת האגודה הרוסית למוזיקה. ניגן שם בהרכבים שונים, לצד המלחין האוקראיני מיקולה ליסנקו ואחרים. בשנים 1874–1875 לימד כפרופסור במכללה למוזיקה בחארקוב ואחר כך בשנים 1875–1892 במכללה למוזיקה של אותה האגודה בקייב. בשנת 1892 חזר למולדתו והתמנה לראש המחלקה לכינור בקונסרבטוריון של פראג, תפקיד שמילא עד שנת 1906. אחר כך לימד שיעורים פרטיים בעיר שבו התגורר, פיסק. בשנים 1909–1918 כיהן כראש החוג לכינור בהאקדמיה הקיסרית למוזיקה ואמנויות הבמה. עזב בשנת 1918 כשהפך לאזרח של צ'כוסלובקיה החדשה. הוא חזר ללמד בקונסרבטוריון של פראג עד שנת 1921. נסע לאחר מכן לבריטניה ולארצות הברית, בהן המשיך ללמד שיעורי כינור, בין השאר, בלונדון, בשיקגו, בבוסטון ובניו יורק. שווצ'יק נפטר בשנת 1934 בעיר פיסק, בצ'כוסלובקיה. עם תלמידיו נמנו קונסטנטין וואוט, יאן קובליק, רודולף קוליש, ואצלב טאליך, אריקה מוריני, מרי הול, סילווסטרה רבואלטאס, ויקטור קולאר, ירוסלב קוציאן, אפרם צימבליסט, האחים אמנואל וסטניסלב אונדז'יצ'ק ואחרים. ה"אטיודים" ו"שיטות הלימוד" שלו לכינור מהווים עד היום חומר לימוד חשוב ללומדים לנגן בכלי הזה. לימודי יסוד לכינור הידועים כ"שווצ'יר הקטן'" - כוללים 149 תרגילים למערכת חצאי הטון Tonleitern + Akkordstudien für Violine (סולמות ואטיודים לאקורדים לכינור) Schule der Violintechnik (לימודי טכניקת הכינור) (1883) - המיקום הראשון; - המיקום השני עד השביעי.; Variationen וריאציות לכינור אופוס 3 ;Trillervorstudien (תרגילי הכנה לטריל) אופוס 7 - Lagenwechsel (העתקת מיקום) אופוס 8;Doppelgriff Vorstudien (תרגילי הכנה בעצירה כפולה) - אופוס 9 Schule der Bogentechnik(לימודי טכניקת הקשת) (1903) ריקודים ומנגינות צ'כיים מדיה וקבצים בנושא אוטאקאר שווצ'יק בוויקישיתוף אוטאקאר שווצ'יק, באתר MusicBrainz (באנגלית) אוטאקאר שווצ'יק, באתר Discogs (באנגלית)
יחסי מרוקו – סן מרינו

יחסי מרוקו–סן מרינו הם היחסים הדיפלומטיים הרשמיים שבין ממלכת מרוקו לבין הרפובליקה המרוממת של סן מרינו. מרוקו אינה מיוצגת בסן מרינו בשום דרג, הן בדרג השגרירות והן בדרג הקונסולרי. אין למרוקו שגרירות האמונה על סן מרינו. דה פקטו, יכולים אזרחי סן מרינו לגשת לשגרירות מרוקו שברומא, בירת איטליה ולקבל שם שירותים קונסולריים. סן מרינו אינה מיוצגת במרוקו בשום דרג, הן בדרג השגרירות והן בדרג הקונסולרי. בשנת 2015 ייצאה סן מרינו למרוקו סחורה בסך 41.1 אלף דולר אמריקאי. הסחורה כללה ציוד הלחמה חשמלי (34%), וחומצות אמינו מחומצנות (27%). באותה השנה ייבאה סן מרינו ממרוקו סחורה בסך 3.58 אלף דולר אמריקאי. הסחורה כללה בגדי כותנה מצופים בד (100%). בין שתי המדינות נחתם הסכם דיפלומטי אחד בלבד: הסכם דיפלומטי בנוגע לכינון יחסים דיפלומטיים רשמיים בין הרפובליקה המרוממת של סן מרינו לבין ממלכת מרוקו - 6 בספטמבר 2002. What does San Marino export to Morocco? (2015), או אי סי What does San Marino import from Morocco? (2015), או אי סי Trattati Internazionali - Accordi Bilaterali con altri Stati, משרד החוץ הסן מרינזי
יהיה לנו טוב

"יהיה לנו טוב" הוא סינגל שהוקלט על ידי הזמרת הישראלית דיקלה, מתוך אלבומה הרביעי, ואם פרידה. השיר יצא לאור ב-1 בפברואר 2015, כסינגל השביעי מתוך האלבום, תחת חסותה של חברת התקליטים "Helicon Music - הליקון". עם יציאתו נכנס השיר אל המקום ה-9 במצעד של מדיה פורסט, ה-12 במצעד של רשת ג', וה-24 במצעד של רדיו אמצע הדרך. השיר נכתב על ידי דיקלה ומור שלומוביץ, הולחן על ידי דיקלה והופק על ידי דיקלה, עידו אוחיון ורוני בראון. השיר הוא שיר פופ, המשלב בתוכו גם את הסגנון הים-תיכוני, שאפיין עוד כמה שירים מתוך האלבום. עם השיר הופיעה דיקלה בשוק הכרמל ב-1 ביוני 2017, ובהופעות נוספות שנכללו בסיבובי ההופעות שלה. במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל. בעטיפה ניתן לראות את דיקלה, כשהיא לובשת חולצה בצבע אדום. האודיו זכה להצלחה נאה, ונכון לינואר 2020, מונה הצפיות שלו עומד על קרוב ל-2 מיליון צפיות. סרטון השיר "יהיה לנו טוב" באתר יוטיוב לדף השיר באתר הספרייה הלאומית ""הוא כותב לי מאמי" – דיקלה חוזרת עם סינגל חדש | | Helicon Music". Helicon Music. 2016-05-29. נבדק ב-2018-04-27. Media Forest, mediaforest.biz (ארכיון) 19.3.2015 – פזמונט, באתר pizmonet.co.il רדיו 90FM - ארכיון המצעדים, באתר www.90fm.co.il (ארכיון) מילים לשיר יהיה לנו טוב - דיקלה, באתר שירונט Helicon Music - הליקון (2015-02-01), דיקלה - יהיה לנו טוב - Dikla, נבדק ב-2018-04-27 אלי דן (2017-06-02), Here Comes The Rain Again+יהיה לנו טוב דיקלה Dikla שוק אלנבי רוטשילד תל אביב Tel Aviv 1 6 17, נבדק ב-2018-04-27
יחסי סוריה – סן מרינו

יחסי סוריה–סן מרינו הם מערכת היחסים המורכבת שבין הממשלה והעם של הרפובליקה הערבית הסורית לבין הממשלה והעם של הרפובליקה המרוממת של סן מרינו. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. סן מרינו עוינת כלפי סוריה עקב הפגיעה החמורה שנעשית בה בזכויות האדם, היא נוהגת לגנות אותה בפורומים בינלאומיים שונים ורבים כגון: האומות המאוחדות, האיחוד האירופי וכו'.[דרוש מקור]
קופנגן (שיר)

"קופנגן" הוא סינגל שהוקלט על ידי הזמרת הישראלית דיקלה, מתוך אלבומה הרביעי, ואם פרידה. השיר יצא לאור ב-25 באפריל 2015, כסינגל השביעי מתוך האלבום, תחת חסותה של חברת התקליטים "Helicon Music - הליקון". עם יציאתו נכנס השיר אל המקום ה-16 במצעד של רשת ג', ושבועיים לאחר מכן, עלה למקום ה-12, והשתווה למיקום של "יהיה לנו טוב". השיר נכתב על ידי דיקלה, הולחן על ידי דיקלה, שרית חדד ועידו אוחיון והופק על ידי דיקלה, אוחיון ורוני בראון. שיר זה הוא שיר שקט בסגנון פופ וים-תיכוני, בו מילותיו מספרות על כך שדיקלה רוצה לחזור לעבר שלה, כשהיא עוד הייתה עם בן זוגה בקו פה נגאן, כשם השיר, אותו היא מזכירה פעם אחת בתחילתו. בהלחנת שיר זה השתתפה שרית חדד, כאשר כמה שנים לפני כן, כתבה לה דיקלה את הלהיט "Mi Amor", אשר נכלל באלבומה ה-20 של חדד, 20. במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל. עטיפת הסינגל צולמה בשחור-לבן, והיא היחידה מן עטיפות האלבום שצולמה בסגנון זה. נכון לינואר 2022, מונה הצפיות שלו עומד על למעלה מ-140 אלף צפיות. סרטון השיר "קופנגן" באתר יוטיוב לדף השיר באתר הספרייה הלאומית ""הוא כותב לי מאמי" – דיקלה חוזרת עם סינגל חדש | | Helicon Music". Helicon Music. 2016-05-29. נבדק ב-2018-04-27. 7.5.2015 – פזמונט, באתר pizmonet.co.il 28.5.2015 – פזמונט, באתר pizmonet.co.il 19.3.2015 – פזמונט, באתר pizmonet.co.il Helicon Music - הליקון (2015-04-25), דיקלה - קופנגן, נבדק ב-2018-04-27 מילים לשיר קופנגן - דיקלה, באתר שירונט מילים לשיר Mi Amor - שרית חדד, באתר שירונט
קלייר הולמן

קלייר מרגרט הולמן (באנגלית: Clare Margaret Holman; נולדה ב-12 בינואר 1964) היא שחקנית אנגלייה. בין השנים 1995 ל-2015 גילמה את הרופאה המשפטית ד"ר לורה הובסון, בסדרות הטלוויזיה "המפקח מורס" ו"לואיס". הולמן נולדה בלונדון. קריירת המשחק שלה החלה ב-1988 כשהופיעה בסרט הטלוויזיה "הקשת בענן" המבוסס על רומן מאת דייוויד הרברט לורנס ובבימויו של סטיוארט בורג'. משחק ב-1991 שיחקה הולמן בתפקיד אייריס בנטלי, אחותו של דרק בנטלי (בגילומו של כריסטופר אקלסטון) בסרט "תן לו את זה". ב-1992 דיבבה את הדמות של יוליה בגרסת האנימציה של המחזה "רומיאו ויוליה". בנובמבר 1993 גילמה הולמן את הרפר בהפקה של התיאטרון המלכותי הלאומי של המחזה "מלאכים באמריקה" מאת טוני קושנר. ב-1995 לוהקה לתפקיד ד"ר לורה הובסון בסדרת המשטרה "המפקח מורס", והיא המשיכה לגלם את הדמות עד לשנת 2000 בה הסתיימה הסדרה. ב-1997 הייתה הולמן מועמדת לפרס לורנס אוליבייה לשחקנית הטובה ביותר בתפקיד משנה על הופעתה במחזה "מי מפחד מווירג'יניה וולף?". היא הופיעה פעמיים בסדרה "רציחות במידסומר" וגילמה שתי דמויות שונות. ב-2002 שיחקה בפרק "Ring Out Your Dead", וב-2006 בפרק "Country Matters". בשנת 2006 חזרה הולמן לגלם את דמותה של ד"ר הובסון הפעם בסדרה "לואיס", הספין אוף של "המפקח מורס". היא שיחקה בכל 42 הפרקים עד לסיום הסדרה ב-2015. באוקטובר 2013 שיחקה הולמן בתפקיד ליז בהפקה של תיאטרון טריסייקל של המחזה "Handbagged" מאת מוירה בופיני. ב-2015 הופיעה הולמן בסרט "סוויטה צרפתית". מאפריל עד מאי 2015 שיחקה בתפקיד מירה בולטון במחזה "Each His Own Wilderness" בתיאטרון עץ התפוז בריצ'מונד שבלונדון. ב-2007 הופיעה הולמן בסדרת הדרמה "Fallen Angel" בתפקיד המספרת ונדי ואמו של מייקל. סיפור העלילה הוא על אודות רוזי בייפילד, בתו של כומר, שהופכת לרוצחת פסיכופתית. בסדרה מככבים אמיליה פוקס וצ'ארלס דאנס. הוראה ובימוי הולמן מלמדת דרמה בבית ספר גילדהול למוזיקה ודרמה. ב-2010 ביימה שישה פרקים בסדרת הטלוויזיה "רופאים", וב-2012 ביימה שני פרקים בסדרה הרפואית "הולבי סיטי". הולמן הייתה נשואה לבמאי הווארד דייוויס. הם התחתנו באפריל 2005 בסטרטון והיו נשואים עד למותו באוקטובר 2016. יש לה ילדים ונכדים חורגים מנישואיו הראשונים של בעלה. קלייר הולמן, במסד הנתונים הקולנועיים IMDb (באנגלית) קלייר הולמן, באתר AllMovie (באנגלית) קלייר הולמן, במסד הנתונים הקולנועיים KinoPoisk (ברוסית) "Dr Laura Hobson". Internet Movie Database. נבדק ב-25 ביולי 2016. {{cite web}}: (עזרה) Billington, Michael (2 באוקטובר 2013). "Handbagged – review". נבדק ב-18 במאי 2014. {{cite web}}: (עזרה) "Clare Holman Biography". Internet Movie Database. נבדק ב-25 ביולי 2016. {{cite web}}: (עזרה) Gates, Anita (26 באוקטובר 2016). "Howard Davies, Theatre Director in Britain and on Broadway, Dies at 71". The New York Times. נבדק ב-30 באוקטובר 2016. {{cite web}}: (עזרה)
אנטולי וייסר

אנטולי וייסר (ברוסית: Анатолий Вайсер;‏ נולד ב-5 במרץ 1949) הוא שחמטאי יהודי-סובייטי וצרפתי. אנטולי וייסר נולד באלמטי, שבברית המועצות (כיום בקזחסטן). הוא למד מתמטיקה באוניברסיטת נובוסיבירסק. לאחר סיום התואר, המשיך בלימודים וקיבל תואר שלישי מאוניברסיטת טומסק. בזמן לימודי התואר הוא עזב את השחמט התחרותי, אך לאחר סיומו חזר להתחרות. במהלך שנות ה-80 וייסר השתתף בתחרויות רבות. בתחרות בסוצ'י הוא סיים במקום השלישי בשנת 1981, חלק מקומות 3–5 ב-1982 (עם אולג רומנישין וסמיון דבויריס) ומקומות 1–2 ב-1983 (עם יבגני סבשניקוב). הוא חלק מקומות 2–3 בברלין ב-1983, זכה במקום השני בטרנבה ב-1987 והשתתף בתחרויות נוספות. בשנת 1987 בניו דלהי הוא חלק מקומות 2–3 עם וישוואנתן אנאנד. בשנת 1982 הוענקה לו דרגת אמן בינלאומי ובשנת 1985 דרגת רב אמן. בשנת 1991 וייסר קיבל הזמנה לעבור לצרפת ולעבוד כמאמן. בשנת 1996 וייסר קיבל אזרחות צרפתית והתחיל להשתתף באליפויות צרפת בשחמט. הוא ניצח בשנת 1997 וסיים במקום השני ב-1996 וב-2001. בשנת 2013 הוא סיים במקום החמישי באליפות המכביה. וייסר פעיל בתחרויות לסניורים. הוא ניצח באליפות העולם בשנים 2010, 2013. בשנים 2014 ו-2016 הוא ניצח באליפות העולם לסניורים בקטגוריה 65+ ובשנת 2017 זכה במקום השני. בין השנים 1998 ל-2002 השתתף וייסר ב-2 אולימפיאדות שחמט: מדיה וקבצים בנושא אנטולי וייסר בוויקישיתוף אנטולי וייסר, באתר צ'סגיימס (באנגלית) אנטולי וייסר, באתר פיד"ה (באנגלית) ריאיון עם אנטולי וייסר (ברוסית) https://theweekinchess.com/chessnews/events/world-seniors-2014 Vaisser, Anatoly - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
קונסטנטין לרנר

קונסטנטין לרנר (ברוסית: Константин Лернер) ‏ (28 בפברואר 1950 – 24 בספטמבר 2011) היה שחמטאי סובייטי, אוקראיני וישראלי. קונסטנטין לרנר נולד באודסה שבברית המועצות (כיום באוקראינה). בשנים 1978 ו-1982 היה אלוף אוקראינה הסובייטית. קונסטנטין לרנר השתתף בהצלחה באליפויות ברית המועצות בשחמט. בשנת 1984 הוא זכה במקום השני ובשנת 1986 חלק מקומות 2–7 (בין היתר עם ויאצ'סלב איינגורן ויבגני ברייב). במהלך שנות ה-80 לרנר השתתף בתחרויות רבות. בשנת 1985 ו-1986 הוא ניצח בפולין, בשנת 1988 ו-1989 ניצח בז'נבה. בשנת 1978 הוענקה לו דרגת אמן בינלאומי ובשנת 1986 דרגת רב אמן. בשנת 2001 הוא עלה לישראל והתיישב בהרצליה. בהיותו בישראל לרנר המשיך להשתתף בתחרויות שנערכו בארץ. הוא ניצח, בין היתר, בתחרויות בתל אביב (2001 ו-2002), ראשון לציון (2004), גבעתיים (2005) והרצליה (2005). בשנת 2004 הוא זכה במקום הרביעי באליפות ישראל ובשנת 2006 במקום השני. בשנת 2008 הוא סיים במקום ה-6 באליפות ישראל וב-2009 סיים במקום ה-6 בתחרות במכביה. בשנותיו האחרונות מצבו הבריאותי הידרדר. הוא נפטר בהרצליה בשנת 2011. מדיה וקבצים בנושא קונסטנטין לרנר בוויקישיתוף קונסטנטין לרנר, באתר צ'סגיימס (באנגלית) קונסטנטין לרנר באתר איגוד השחמט הישראלי ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
רוסיון (ווקלוז)

רוסיון (בצרפתית: Roussillon) הוא כפר וקומונה במחוז ווקלוז בפרובאנס שבדרום צרפת. הכפר ממוקם בראש צוק תלול בגובה 360 מטר. הכפר מפורסם בזכות הנוף הנשקף ממנו אל קניון נהר לו (Loup) שלמרגלותיו ואל חוף הריביירה, מן העיר ניס ועד הגבול האיטלקי. הכפר עומד על רכס אוכרה, שמאדמתו מיוצרים פיגמנטים בכל גוני האדמה. את הפיגמנטים מערבבים גם בטיח, שבו מצופים הבתים, כך שהכפר נראה כמו מרבד של משבצות בגוונים שונים. רוסיון נמצאת בעמק מצפון לרכס הרי לוברון, בתוך השמורה הביוספרית של לוברון-לור. המקום מוזכר בכתובים לראשונה ב-989. בזכות המיקום האסטרטגי היה למקום ערך צבאי כבר בתקופה העתיקה. עדיין קיימים במקום שרידי הביצורים של המוצב הצבאי הרומי. הכפר הוקם על ידי הרומאים שהפיקו במקום את צבעי האוכרה. הטירה נבנתה במאות ה-9 וה-10 . במאה ה-12 חוזקה והורחבה על ידי נסיכי פרובנס. אוֹכְרָה הוא צבע הנמצא בין הצהוב לחום. זהו גם שמו של המסלע שממנו מייצרים את הצבע. צבעי האוכרה היו הבסיס הכלכלי העיקרי של האזור. הראשונים שהחלו בכרייה היו כבר הרומאים. במאה ה-18 גברה הדרישה לצבעים, בעיקר מתעשיית הטקסטיל, התרבו המכרות וגם מפעלי העיבוד שגשוג זה נמשך עד שנות השלושים של המאה ה-20. משעול האוכרה (Sentier des Ocres) יוצא מקצה הכפר אל מכרות אוכרה הנטושים. "נתיב הנפילים" (Chaussée des Géants) העובר בין צוקים תלולים של אוכרה. אתר האינטרנט הרשמי של רוסיון (בצרפתית) אתר התיירות של רוסיון (אנגלית) אתר של מוזיאון האוכרה (אנגלית) רוסיון באתר en Provance (אנגלית)
יעקב רילסקי

יעקב אנופריביץ' רילסקי (ברוסית: Яков Ануфриевич Рыльский; ‏25 באוקטובר 1928 – 9 בדצמבר 1999) היה סייף סובייטי-יהודי. אלוף אולימפי (טוקיו 1964) ובעל מדליית ארד (מלבורן 1956) בחרב קבוצתי, 3 פעמים אלוף העולם (1958, 1961 ו-1963) ו-4 פעמים ברציפות אלוף ברית המועצות (1954–1958) בחרב אישי. בעל 12 מדליות מאליפויות העולם, מהן 4 זהב, 5 כסף ו-3 ארד. רילסקי נולד באלכסנדרובקה, מחוז מזרח קזחסטן. הוא החל להתאמן בשנת 1950 במהלך שרות בצבא. היה חבר בנבחרת ברית המועצות בשנים 1953–1966. באולימפיאדת מלבורן (1956) זכה רילסקי במדליית ארד בתחרות חרב קבוצתי לאחר ניצחון על צרפת בקרב על מדליית הארד. הנבחרת הפסידה לפולין (9-7) ולהונגריה (9-7). חברו לנבחרת היה גם דוד טישלר אף הוא יהודי. בתחרות האישית הוא לא הצליח לעלות לשלב השני. באליפות העולם שנערכה בפילדלפיה, ארצות הברית בשנת 1958 זכה רילסקי במדליית זהב בתחרות חרב אישי, לפני דוד טישלר ויז'י טוורדוקנס מפולין. באולימפיאדת רומא (1960) סיים רילסקי במקום חמישי בתחרות חרב קבוצתי וסיים במקום שמיני בתחרות חרב אישי (שביעי סיים דוד טישלר). באליפות העולם שנערכה בטורינו בשנת 1961 זכה רילסקי במדליית זהב בתחרות חרב אישי לפני אמיל אוחירה ווויצ'ך זבלוקי שניהם מפולין. באליפות העולם שנערכה בגדנסק בשנת 1963 זכה רילסקי במדליית זהב בתחרות חרב אישי לפני יז'י פבלובסקי מפולין וולדימירו קלרזה מאיטליה. באולימפיאדת טוקיו (1964) זכה רילסקי במדליית זהב בתחרות חרב קבוצתי במדליית כסף זכתה איטליה ובמדליית ארד זכתה פולין. שותף לזכייה היה הסייף היהודי מארק רקיטה. הוא סיים במקום רביעי בתחרות האישית. יעקב רילסקי, באתר olympedia.org יעקב רילסקי - חרב אישי, באתר Sports 123 (באנגלית) יעקב רילסקי - חרב קבוצתי, באתר Sports 123 (באנגלית) יעקב רילסקי, באתר Jews in Sports (באנגלית)
מי מפחד מווירג'יניה וולף?

האם התכוונתם ל... מי מפחד מווירג'יניה וולף? (מחזה) – מחזה משנת 1962 מי מפחד מווירג'יניה וולף? (סרט) – סרט קולנוע משנת 1966 מי מפחד מווירג'יניה וולף? (סרט טלוויזיה) – סרט טלוויזיה משנת 1995
יחסי מלזיה–ניגריה

יחסי מלזיה-ניגריה הם היחסים הדיפלומטיים שבין פדרציית מלזיה לבין הרפובליקה הפדרלית של ניגריה. היחסים הדיפלומטיים בין המדינות כוננו ב-1965. היחסים בין המדינות מבוססים על שיתוף פעולה בתחומי הכלכלה והמסחר. ניגריה היא המדינה בעלת מספר הסטודנטים הגבוה ביותר שלומדים במלזיה ביבשת אפריקה. כמו כן, מלזיה היא גם שותפת הסחר השנייה בגודלה באפריקה. שתי המדינות מקיימות שיתוף פעולה כלכלי נרחב: בשנת 2015, שווי הסחורה שיוצאה ממלזיה לניגריה הגיעה לסך 708 מיליון דולר אמריקאי והיא כללה בעיקר נפט מזוקק, שמן דקלים, קופסאות פלסטיק, סבון, מכונות כביסה ועוד. באותה שנה, שווי הסחורה שיוצאה מניגריה למלזיה הגיעה לסך 83.6 מיליון דולר אמריקאי והיא כללה בעיקר נפט מזוקק, עופרות, פולי קקאו ועוד. בשנת 2016, שווי הסחורה שיוצאה ממלזיה לניגריה הגיעה לסך 914 מיליון דולר אמריקאי והיא כללה בעיקר סבון, נפט מזוקק, שמן דקלים, לתת ועוד. באותה שנה, שווי הסחורה שיוצאה מניגריה למלזיה הגיעה לסך 213 מיליון דולר אמריקאי והיא כללה בעיקר עופרות, נפט מזוקק, פולי קקאו ועוד. מלזיה מיוצגת בניגריה על ידי שגרירות שהיא מחזיקה באבוג'ה, בירת ניגריה. ניגריה מיוצגת במלזיה על ידי שגרירות שהיא מחזיקה בקואלה לומפור, בירת מלזיה. Nigeria Malaysia Relations - allAfrica.com, ‏2018-02-07 Products that Malaysia exports to Nigeria (2015), The Observatory of Economic Complexity (באנגלית) (ארכיון) Products that Malaysia imports from Nigeria (2015), The Observatory of Economic Complexity (באנגלית) (ארכיון) Products that Malaysia exports to Nigeria (2016), The Observatory of Economic Complexity (באנגלית) (ארכיון) Products that Malaysia imports from Nigeria (2016), The Observatory of Economic Complexity (באנגלית) "High Commission of Malaysia in Abuja, Nigeria - Embassy WorldWide". Embassy WorldWide (באנגלית בריטית). נבדק ב-2018-04-28. Home, www.nigeria.org.my (באנגלית)
דוד טישלר

דוד אברמוביץ' טישלר (ברוסית: Давид Абрамович Тышлер; ‏13 ביולי 1927 – 7 ביוני 2014) היה סייף יהודי-סובייטי. זוכה מדליית ארד אולימפית (מלבורן 1956) בחרב קבוצתי, סגן אלוף העולם (1958) בחרב אישי. נודע כמאמן סיף מצליח. טישלר נולד בחרסון, אוקראינה, בן למשפחה יהודית. באולימפיאדת מלבורן (1956) זכה טישלר במדליית ארד בתחרות חרב קבוצתי לאחר ניצחון על צרפת בקרב על מדליית הארד. הנבחרת הפסידה לפולין (9-7) ולהונגריה (9-7). חברו לנבחרת היה יעקב רילסקי אף הוא יהודי. באליפות העולם שנערכה בפילדלפיה, ארצות הברית בשנת 1958 זכה טישלר בשתי מדליות כסף, בתחרות חרב קבוצתי ובתחרות חרב אישי, אחרי יעקב רילסקי ולפני יז'י טוורדוקנס מפולין. באולימפיאדת רומא (1960) סיים טישלר במקום חמישי בתחרות חרב קבוצתי וסיים במקום שביעי בתחרות חרב אישי (שמיני סיים יעקב רילסקי). טישלר נודע כמאמן סיף מצליח. הוא אימן את נבחרת ברית המועצות במשך כ-13 שנים ובין ספורטאיו נימנים 5 אלופים אולימפיים: מארק מידלר, מארק רקיטה, ויקטור סידיאק, ויקטור קרובופוסקוב וסרגיי שריקוב. ב-2015 הונצח טישלר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. דוד טישלר, באתר olympedia.org דוד טישלר - חרב אישי, באתר Sports 123 (באנגלית) דוד טשילר - חרב קבוצתי, באתר Sports 123 (באנגלית) דוד טישלר, באתר Jews in Sports (באנגלית)
יחסי אתיופיה–מלזיה

יחסי אתיופיה–מלזיה הם היחסים הדו-צדדיים שבין הרפובליקה הדמוקרטית הפדרלית של אתיופיה לפדרציית מלזיה. הקונסוליה הכללית האתיופית בקואלה לומפור נפתחה בשנת 2003, מטרתה העיקרית של הקונסוליה הייתה להגביר את היחסים הכלכליים בין המדינות. המדינות מקיימות שיתוף פעולה כלכלי נרחב: בשנת 2016, שווי הסחורה שיוצאה ממלזיה לאתיופיה הגיעה לסך 321 מיליון דולר אמריקאי והיא כללה בעיקר שמן דקלים, מחשבים, סבון, גומי ועוד. באותה שנה, שווי הסחורה שיוצאה מאתיופיה למלזיה הגיעה לסך 6.51 מיליון דולר אמריקאי והיא כללה בעיקר קפה, קטניות מיובשות ועוד. בשנת 2015, שווי הסחורה שיוצאה ממלזיה לאתיופיה הגיעה לסך 166 מיליון דולר אמריקאי והיא כללה בעיקר שמן דקלים, מחשבים, גומי, סבון ועוד. באותה שנה, שווי הסחורה שיוצאה מאתיופיה למלזיה הגיעה לסך 1.87 מיליון דולר אמריקאי והיא כללה בעיקר מכונות סריגה, קפה ועוד. מלזיה אינה מיוצגת באתיופיה, הן בדרג השגרירות והן בדרג הקונסולרי. אתיופיה מיוצגת במלזיה על ידי קונסוליה כללית בקואלה לומפור, בירת מלזיה. malaysia-ethiopia.com - malaysia-ethiopia Resources and Information., www.malaysia-ethiopia.com (באנגלית) (ארכיון) Products that Malaysia exports to Ethiopia (2016), The Observatory of Economic Complexity (באנגלית) (ארכיון) Products that Malaysia imports from Ethiopia (2016), The Observatory of Economic Complexity (באנגלית)(הקישור אינו פעיל) Products that Malaysia exports to Ethiopia (2015), The Observatory of Economic Complexity (באנגלית) (ארכיון) Products that Malaysia imports from Ethiopia (2015), The Observatory of Economic Complexity (באנגלית) (ארכיון)
גיא בן-גל

גיא בן-גל (נולד ב-20 ביולי 1989) הוא שחקן כדורעף ישראלי המשחק בעמדת מצליב בקבוצת הפועל המעפיל/מנשה/עמק שמשחקת בליגת העל בכדורעף. בן-גל נולד בהרצליה וגדל בתל מונד. הוא שיחק כדורעף בקבוצת הנוער של מכבי תל מונד. כאשר עלה לבוגרים שיחק בקבוצות הפועל כפר סבא, הפועל מטה אשר עכו אשר איתה זכה בדאבל בשנת 2013, שיחק גם במכבי תל אביב, עד שחזר לקדנציה שנייה בהפועל כפר סבא, ואף שיחק גם בנבחרת ישראל. החל מעונת 2018/2019 הוא משחק בהפועל המעפיל/מנשה/עמק. בעונת 2019/2020 חזר למכבי תל אביב. בעונת 2021/2022 הוא חזר לכפר סבא, קבוצה בה התחיל את הקריירה. ספורטאי השבוע של מרכז הפועל: גיא בן גל, באתר הפועל. https://www.facebook.com/MTAVC/posts/1673316232799907 גיא בן-גל חזר לכפר סבא ערך זה הוא קצרמר בנושא ספורטאים ישראלים ובנושא כדורעף. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיא בן-גל".
מצפה הכוכבים של מכללת הרווארד

מצפה מכללת הרווארד (באנגלית: Harvard College Observatory; בראשי תיבות: HCO) הוא מוסד המנהל קומפלקס של מבנים הכוללים מכשירים רבים המשמשים למחקר אסטרונומי המיועדים לשימוש המחלקה לאסטרונומיה באוניברסיטת הרווארד. המצפה ממוקם בקיימברידג' שבמסצ'וסטס, ארצות הברית. והוא נוסד בשנת 1839. יחד עם המצפה האסטרופיזיקלי סמית'סוניאן, הוא מהווה חלק ממרכז הרווארד-סמית'סוניאן לאסטרופיזיקה. בתי HCO הם אוסף של כ-500,000 לוחות אסטרונומיים שנלקחו בין 1880 ל-1989 (עם פער 1953–1968). זהו כיסוי 100 שנה הוא משאב ייחודי לחקר וריאציות הזמני ביקום. הגישה הדיגיטלית לפרויקט, שנקראת "Sky Century @ Harvard", מבצעת סריקה דיגיטלית ומאחסנת את לוחות הצילום הללו. ב-1839 הצביעה אוניברסיטת הרווארד על מינויו של ויליאם קראנץ' בונד, שען בולט מבוסטון, כ"אסטרונום משקיף לאוניברסיטה "(ללא שכר). מינוי זה הביא להקמתו של המצפה הראשון באוניברסיטה. הטלסקופ הראשון של האוניברסיטה, בגודל 15 אינץ', כונה: "Refractor", והותקן בשנת 1847. הטלסקופ היה הגדול ביותר בארצות הברית מזמן התקנתו ועד לשנת 1867. בין השנים 1847–1852 השתמש צלם הבונד והחלוץ ג'ון אדמס ויפל בטלסקופ המפלט הגדול כדי להפיק תמונות של הירח אשר בלטו באיכות הפירוט ובעצמה האסתטית. זה היה הטלסקופ הגדול ביותר בצפון אמריקה באותו זמן, ותמונותיהם של הירח זכו בפרס על מצוינות טכנית בצילום בתערוכה הגדולה של שנת 1851 בקריסטל פאלאס, לונדון. בלילות של ה-16 וה-17 ביולי 1850, ביצעו ויפל ובונד את הדאגרוטיפ הראשון של כוכב נוגה. למכללה האקדמית הרווארד חשיבות היסטורית רבה לאסטרונומיה, שכן נשים רבות, כולל אנני ג'אמפ קאנון, הנרייטה ליוויט, ססיליה פיין-גפושקין ווילמינה פלמינג ביצעו בה מחקר סיווג מרכזי. קנון וליוויט נקלטו תחילה כ"מחשבות" כדי לבצע חישובים ולבחון תמונות כוכבים, אך בנוסף ביצעו גם מחקר משמעותי. להלן רשימת מנהלי מצפה הכוכבים של מכללת הרווארד: ויליאם קראנץ' בונד 1839–1859 ג'ורג' פיליפס בונד 1859–1865 טרומן הנרי ספורד 1865–1866 (מנהל זמני) ג'וזף וינלוק 1866–1875 אדוארד צ'ארלס פיקרינג 1877–1919 סולון אירווינג ביילי 1919–1921 (מנהל בפועל) הארלו שאפלי 1921–1952 דונלד הווארד מנזל 1952–1954 (מנהל בפועל); 1954–1966 (מנהל) ליאו גולדברג 1966–1971 אלכסנדר דלגרנו 1971–1973 (מנהל בפועל) ג'ורג' פילד 1973–1982 ארווין אירה שפירו 1983–2004 צ'ארלס רוג'ר אלקוק 2004–2022 ליסה קיולי 2022–הווה מדיה וקבצים בנושא מצפה הכוכבים של מכללת הרווארד בוויקישיתוף אתר האינטרנט הרשמי של מצפה הכוכבים של מכללת הרווארד (באנגלית) Directors of the SAO, HCO, and CfA
לא תודה

לא תודה הוא שיר שהוקלט על ידי הזמרת הישראלית שרית חדד. השיר יצא לאור ב-28 במרץ 2017 ביחד עם צאת אלבום האולפן ה-23 שלה, שרה שרה, על ידי חברת התקליטים אבי גואטה הפקות. השיר הגיע למקום השני במצעד ה-TV של מדיה פורסט, בשל הקליפ שיצא ביחד איתו. השיר נכתב והולחן על ידי הנרי והופק על ידי עוזי ג'ורג'. מילותיו של השיר מדברות על מערכת יחסים שקרתה בין חדד לבחור, אשר נפגעה עקב דברים שהוא עשה וכתוצאה מכך, גרמה לחדד להיפגע בצורה בלתי הפיכה. רבים טוענים כי הקליפ של "כולם באילת", של הזמרת עדן בן זקן, הוא העתק של הקליפ הזה. מאקו אף דיברו על כך באחת מן כתבתם. הווידאו קליפ הנלווה שיצא לשיר צולם במלון פולי האוס, על ידי עוזי ג'ורג'. בקליפ, מגלמת חדד את רוב הדמויות, כאשר בכל דמות היא לובשת בגדים אחרים, חובשת עשרות פאות ומאופרת בשלל סגנונות שונים. מאקו ערכו מחקר מעמיק על הקליפ בשל הופעת המספר 143 לאורך כל הקליפ. על פי אתר הסלנג אורבן דיקשיונרי, 143 פירושו "I Love You", על פי מספר האותיות שמופיעות בכל מילה. ב-"I" יש אות אחת, ב-"Love" ארבע אותיות וב-"You" שלוש. אחד, ארבע, שלוש והנה המספר 143. עלילת הקליפ מתרחשת ברחבי בית מלון עם תחושה עתידנית, והדמויות בו סובלות מניכור ובידוד. הן לא מתקשרות כלל אחת עם השנייה, ומזניחות את הקשרים האישיים ביניהן. כולן גם מגולמות על ידי חדד בעצמה (פתקי האהבה של שרית חתומים בראשי התיבות שלה: .S.H, והם מחולקים לדמויות על ידי בנה שמניח אותם ליד מפתן הדלתות שלהן) ולכן משקפות יסודות שונים מהנפש של אותה הדמות. ככל הנראה הפתקים מסמלים את יצירת הקשר האנושי בין הזרים. סרטון השיר "לא תודה" באתר יוטיוב מילות השיר "לא תודה", באתר שירונט אבי גואטה הפקות בע"מ, באתר www.facebook.com Media Forest, mediaforest.biz (ארכיון) SaritHadadOfficial (2017-03-28), שרית חדד - לא תודה (קליפ) - Sarit Hadad, נבדק ב-2018-04-28 עדן בן זקן - כולם באילת, באתר ‏מאקו‏, 2 באוגוסט 2017 המסר הסודי בקליפ החדש של שרית חדד, באתר ‏מאקו‏, 30 במרץ 2017